Wie's jou pappa? | Rapport
David Beckham by sy seuns, Brooklyn, Romeo en Cruz | Foto: Getty Images
Die einde van ’n Beckham-era... Maar ook die begin van ’n nuwe een.David Beckham (38) se oudste seun, Brooklyn (14), oefen saam met die Engelse Premierligaspan Queens Park Rangers net enkele dae nadat Beckham sr. sy uittrede aangekondig het.Die klub het bevestig Brooklyn oefen by hom, maar hy het nie ’n kontrak met die QPR-akademie nie.Die akademie is baie naby die Beckhams se nuwe tuiste in Wes-Londen.Pa Beckham het destyds sy loopbaan begin deur hom op 14 jaar by Manchester United se akademie aan te sluit.Volgens beroepswedders is die kanse 12-1 dat Brooklyn ook eendag vir Engeland gaan uitdraf. Brooklyn se kanse is glo 9-2 om in die Premierliga te speel.Brooklyn is geen onbekende op die sokkerveld nie. Hy speel reeds van vierjarige ouderdom by Spurs, nog ’n Premierligaspan. Hy het ook tyd saam met die o.14-span van LA Galaxy, die Amerikaanse span vir wie sy pa gespeel het, deurgebring.Hy was boonop ’n gereelde gesig op en langs die veld toe sy pa nog by Paris Saint-Germain geoefen het.Brooklyn se twee broers, Romeo (10) en Cruz (8), skop ook graag ’n sokkerbal rond, terwyl kleinsus Harper (21 maande) nog ma Victoria se heup verkies.Beckham het in sy loopbaan van 20 jaar onder meer vir Manchester United, Preston North End, Real ­Madrid, AC Milan en Los ­Angeles Galaxy gespeel as hy nie vir Engeland uitgedraf het nie. Hy is twee keer as naaswenner aangewys vir ­Fifa se prys as wêreldspeler van die jaar en in 2004 is hy as die bes betaalde sokkerspeler aangewys.Toe hy hom in 2007 by die Major League Soccer in die VSA aangesluit het, het hy geskiedenis gemaak deur die hoogste salaris tot nog toe te verdien: $6,5 miljoen (R62,7 miljoen).Sy roemryke loopbaan was nie sonder skandes nie.’n Bom het in April 2004 in die Beckham-kamp ontplof toe ’n Britse koerant bekend maak “Goldenballs” het ’n affair met Rebecca Loos gehad. Loos het as Beckham se persoonlike assistent gewerk toe hy na Real Madrid verhuis het. Volgens Loos het sy ’n “alternatiewe vrou” vir die sokkerster geword toe sy vrou, Victoria, meer tyd in Brittanje wou deurbring om aan haar sangloopbaan te werk.Beckham self het nooit dié aantygings erken of ontken nie.Bronne: www.guardian.co.uk; www.mirror.co.uk
Customer Analytics Manager - Rates and Analytics